Diari Oficial de la Generalitat Valenciana


Sumari del DOGV 5831, del 20-08-2008 (2008/10180)

Informació pública d'autorització administrativa, en què es reconeix d'utilitat pública i s'aprova l'execució del projecte d'instal·lacions "Addenda 1 a la conducció de gas natural a Guardamar del Segura-Torrevieja-Orihuela-Pilar de la Horadada", que discorre pels termes municipals de Guardamar del Segura, Torrevieja, Orihuela i Pilar de la Horadada, a la província d'Alacant, presentat per Gas Natural Cegás, SA. Expedient: CBREDE/2005/30/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5831

Data del DOGV
:   20-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10747


Data del document
:   15-07-2008

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública d'autorització administrativa, en què es reconeix d'utilitat pública i s'aprova l'execució del projecte d'instal·lacions "Addenda 1 a la conducció de gas natural a Guardamar del Segura-Torrevieja-Orihuela-Pilar de la Horadada", que discorre pels termes municipals de Guardamar del Segura, Torrevieja, Orihuela i Pilar de la Horadada, a la província d'Alacant, presentat per Gas Natural Cegás, SA. Expedient: CBREDE/2005/30/03. [2008/10796]
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el projecte d'autorització administrativa següent.
Peticionari: Gas Natural Cegás, SA, NIF: A-08009722, amb domicili a Barcelona, plaça del Gas, núm. 2, Edifici B, 3ª planta.
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions "Addenda 1 a la conducció de gas natural a Guardamar del Segura-Torrevieja-Orihuela-Pilar de la Horadada", que discorre pels termes municipals de Guardamar del Segura, Torrevieja, Orihuela i Pilar de la Horadada, a la província d'Alacant.
Justificació del projecte: a causa de la necessitat ajustar el traçat de la canalització al nou Pla General d'Ordenació Urbana del terme municipal de Guardamar del Segura, així com a les consideracions realitzades per la Demarcació de Carreteres d'Alacant, es modifica en eixe terme municipal el ramal principal entre els vèrtexs V-0 al V-8 i el ramal secundari entre els vèrtexs V-1/1 a V-4/1 i V-17/1 a V-33/1, així com del V-28 al V-32, originat per petició de la Conselleria de Territori i Habitatge. Sol·licitada per la Demarcació de Carreteres d'Alacant, a fi d'ajustar el traçat a la futura Via Parc, al terme municipal de Torrevieja es modifica el traçat entre els vèrtexs V-39 a V-45, V-201 a V-204 i V-208 a V-215 i al terme municipal d'Orihuela, entre els vèrtexs V-261 a V-218, V-220 a V-224, V-260 a V- 264 i V405 a V-406. Al terme municipal del Pilar de la Horadada es modifica el traçat de la conducció entre els vèrtexs V-405 i V-410.
Àrea d'autorització: l'autorització afecta els termes municipals de Guardamar del Segura, Torrevieja, Orihuela i Pilar de la Horadada, a la província d'Alacant.
Pressupost: la disminució del pressupost per la realització d'esta Addenda 1 és de dotze mil tres-cents seixanta-nou euros amb seixanta-cinc cèntims (12.369,65 €).
El projecte inclou plans parcel·laris i la relació concreta i individualitzada dels béns i dels drets afectats, on s'arrepleguen tant els canvis de traçat, com aquelles finques que en la relació de béns del projecte original van ser considerades com a públiques i en la depuració posterior s'ha posat de manifest ser de titularitat privada.
Per a l'execució d'esta addenda 1 es mantenen les limitacions genèriques a finques de propietat privada descrites en el projecte original.
El que es fa públic perquè se'n prega coneixement i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, Rambla Méndez Núñez, 41 d'Alacant (CP 03489), i presentar, en dos exemplars, en el dit centre les al·legacions que consideren oportunes en el termini de vint dies a partir de l'endemà de la inserció d'este anunci.
Alacant,15 de juliol de 2008.- El cap del Servici Territorial d'Energia: Miguel García Mengual.